open-index/open-wikipedia-markdown huggingface dataset:
ניסים בן שטרית

[ממוזער|242x242 פיקסלים|השגריר בן שטרית (במרכז) במפקדת כוחות החילוץ של [פיקוד העורף במינמיסאנריקו , יפן, לאחר רעידת האדמה והצונמי בסנדאי. מימינו, מפקד משלחת צה"ל ליפן, מפקד יחידת החילוץ וההצלה הארצית, תא"ל שלום בן אריה ומשמאל, מפקד המשלחת הרפואית, אלוף-משנה ד"ר אופיר כהן-מרום, 29 במרץ 2011.]]
**ניסים בן שטרית** (נולד ב-1949) הוא דיפלומט ישראלי, שכיהן כשגריר ישראל ביפן וכמנכ"ל משרד החוץ בין שנת 2013 למאי 2015.

## ביוגרפיה
ניסים בן שטרית נולד במרוקו בשנת 1949. הוא עלה עם משפחתו לישראל בגיל 3, והתגורר תחילה במעברת תלפיות ולאחר מכן בשכונת קטמונים בירושלים. היו לו שמונה אחים ואחיות. אביו נפצע קשה בתאונת דרכים שבה הייתה מעורבת מכונית של האו"ם, ובעקבות זאת לא היה יכול יותר לפרנס את המשפחה. בגיל 14 הוא נאלץ לצאת לעבוד כדי לעזור בכלכלת המשפחה. הוא קיבל עבודה כחניך במשרד החוץ, שם תפקידו היה לעשות שליחויות שונות בתוך המשרד. בהגיעו לגיל צבא הוא התגייס והשתתף במלחמת ההתשה כסייר מודיעין אוויר. בשנת 1969, לאחר שחרורו, הוא חזר למשרד החוץ, בהתאם לחוק שחייב מעסיקים להחזיר לעבודה מועסקים שהפסיקו את עבודתם כדי להתגייס לשירות סדיר. הוא הוצב בתפקיד מנהלי שולי, במדור הפרסומים של המשרד, ותפקידו היה לשלוח לנציגויות חוברות של המשרד.

בשנת 1973 עבר לשמש בתפקיד מנהלי בשגרירות ישראל באנקרה, טורקיה. בשנת 1982 עבר לשמש כקצין המנהלה בשגרירות ישראל בוושינגטון. בין השנים 1987 ל-1993 כיהן כמנהל מחלקת ניהול משאבי אנוש במשרד החוץ. בשנת 1993 החל לשמש כסמנכ"ל למינהל (אליו כפופות כל יחידות המינהל ומשאבי האנוש במשרד החוץ). במהלך שנים אלו, כיהן כחבר ב"וועדות המינויים של משרד החוץ". הוא שימש בתפקידים אלו עד שנת 2004. בינואר 2005, מינה שר החוץ סילבן שלום, את בן שטרית לתפקיד המשנה למנכ”ל משרד החוץ ולראש אגף מינהל. הייתה זו הפעם הראשונה שאיש מינהל, שמעולם לא מילא תפקיד מדיני, מונה למשנה למנכ"ל. הוא שימש בתפקידים אלו עד למינויו לשגריר ישראל בטוקיו בספטמבר 2007.

עם חזרתו משליחותו כשגריר ישראל ביפן ב-2013, כיהן כסמנכ"ל אגף אסיה ואוקיאניה במשרד החוץ. הוא החל לשמש כמנכ"ל משרד החוץ (בפועל) עם מינויו של המנכ"ל הקודם, רפאל ברק לשגריר ישראל בקנדה בנובמבר 2013. באוגוסט 2014 הוא נכנס לתפקיד מנכ"ל משרד החוץ כמינוי של שר החוץ אביגדור ליברמן. במאי 2015 הוחלף בן שיטרית על ידי דורי גולד בעקבות כניסת בנימין נתניהו לתפקיד שר החוץ.

באפריל 2015 פורסם מכתב ששיגר בן שטרית לשר החוץ ליברמן ובו טען שישראל "עלולה לשלם מחיר כבד" בשורה של סוגיות מדיניות וביטחוניות בשל "משבר חריף, מתמשך ופומבי" ביחסים עם ממשלו של הנשיא, ברק אובמה. במכתב מפרט בן שטרית את עמדת הדרג המקצועי של שירות החוץ הישראלי וקורא ליזום מהלך שיביא לשיקום מהיר של היחסים עם ארצות הברית.

בן שטרית הוא בעל תואר ראשון בהיסטוריה של עם ישראל ומקרא, מהאוניברסיטה העברית בירושלים (1981). נשוי לכרמלה.

## קישורים חיצוניים

* 

## ביאורים

## הערות שוליים

קטגוריה:מנכ"לי משרד החוץ
קטגוריה:שגרירי ישראל ביפן
קטגוריה:דיפלומטים ישראלים
קטגוריה:ישראלים ילידי מרוקו
קטגוריה:קטמונים: אישים
קטגוריה:ישראלים שנולדו ב-1949
פודיז (תוכנית בישול)

**פודיז** הייתה תוכנית בישול בשידור חי בהגשת נועה רוזין. התוכנית שודרה החל מ-26 באוקטובר 2017 עד 21 בנובמבר 2017 ברשת 13.

## רקע
התוכנית עלתה ב-26 באוקטובר 2017 בערוץ 2, ובנובמבר 2017 עלתה ברשת 13. את התוכנית נבחרה להגיש נועה רוזין.

התוכנית שודרה מ-15:30 עד 16:30.

ב-21 בנובמבר 2017 שודרה התוכנית האחרונה לאחר 13 פרקים בלבד.

השפים של התוכנית הם מיקי שמו, טום אביב וסבינה ולדמן. בכל תוכנית השתתף אחד מהשפים.

## קישורים חיצוניים
* 
* פודיז, באתר אישים

קטגוריה:תוכניות טלוויזיה ישראליות
קטגוריה:תוכניות בישול
קטגוריה:תוכניות טלוויזיה ישראליות שעלו לשידור בשנת 2017
קטגוריה:רשת: תוכניות וסדרות
מאנק

**מאנק** (באנגלית: **Mank**) הוא סרט דרמה ביוגרפי אמריקאי המבוסס על חייו של התסריטאי הרמן ג'יי. מנקייביץ' ועל מלחמתו מול הבמאי אורסון וולס על קרדיט על כתיבת התסריט של הקלאסיקה "האזרח קיין". הסרט מבוים על ידי הבמאי דייוויד פינצ'ר, על פי תסריט שנכתב על ידי אביו, ג'ק, שמת בשנת 2003; ומככבים בו גארי אולדמן, אמנדה סייפריד, לילי קולינס, ארליס האוורד, טום פלפרי, טופנס מידלטון, טום ברק וצ'ארלס דאנס.

הסרט עלה לאקרנים במהדורה מוגבלת בבתי קולנוע נבחרים בנובמבר 2020, לפני שעלה לשידור בכל הפלטפורמות של שירות הזרמת המדיה "נטפליקס" ב-4 בדצמבר 2020.

## תקציר העלילה
עלילת הסרט מתמקדת בחייו של התסריטאי הרמן ג'יי. מנקייביץ' בתקופה בה הוא כתב את התסריט עבור הסרט "האזרח קיין", ובבעיות שהוא נקלע אליהן בקרב על קרדיט בכתיבת התסריט מול הבמאי אורסון וולס במהלך הפקת הסרט ולקראת יציאתו לאקרנים.

## צוות השחקנים והדמויות
* גארי אולדמן – **[[הרמן ג'יי. מנקייביץ']]
* [[אמנדה סייפריד]] – **מריון דייוויס
* לילי קולינס – **ריטה אלכסנדר**
* ארליס האוורד – **[[לואי ב. מאייר]]**
* טום פלפרי – **[[ג'וזף ל. מנקייביץ']]**
* סם טרופטון – **[[ג'ון האוסמן]]**
* פרדיננד קינגסלי – **[[אירווינג תלברג]]**
* טופנס מידלטון – **שרה מנקייביץ**'
* טום ברק - **[[אורסון וולס]]**
* ג'וזף קרוס – **צ'ארלס לדרר**
* ג'יימי מקשיין – **שלי מטקאלף**
* טובי לאונרד מור – **[[דייוויד או. סלזניק]]**
* מוניקה גרוסמן – **פראולין פרדה**
* צ'ארלס דאנס – **[[ויליאם רנדולף הרסט]]**
* ג'ף הרמס – **[[בן הכט]]**
* לבן רמבין – **איב**

## הפקה
### פיתוח וליהוק
הפקת הסרט הוכרזה רשמית ביולי 2019, לאחר שדייוויד פינצ'ר אישר שהוא יביים את הסרט בכיכובו של גארי אולדמן. את התסריט לסרט כתב אביו של פינצ'ר, ג'ק פינצ'ר, לפני מותו בשנת 2003. באוקטובר, הוכרז על ליהוקם של צוות השחקנים המלא, הכולל את אמנדה סייפריד, לילי קולינס, טופנס מידלטון, ארליס הווארד וצ'ארלס דאנס.

עבור הפקת הסרט, פינצ'ר שב לשתף פעולה עם אנשים רבים בתעשיית הקולנוע איתם הוא שיתף פעולה קודם לכן, כולל המלחינים טרנט רזנור ואטיקוס רוס, תוך שימוש בכלי נגינה אותנטיים בלבד, ומעצב ההפקה דונלד גרהאם ברט. פינצ'ר שכר לעבודה את הצלם אריק מסרשמידט, איתו הוא עבד על הסדרה "מיינד האנטר".

הטיוטה בת 120 העמודים של התסריט הראשוני העלתה כי ג'ק פינצ'ר בחר לבסס את התסריט שלו על טענה שטענה מבקרת הקולנוע פולין קייל בכתבה שלה ב"ניו יורקר" משנת 1971, *Raising Kane*, לפיה לוולס לא מגיע קרדיט על התסריט. הכתבה הכעיסה מבקרים רבים, כולל חברו של אורסון ויוצר הקולנוע פיטר בוגדנוביץ' שדחה את טענותיה של קייל אחת אחת בכתבה שכתב באוקטובר 1972 עבור "אסקווייר", *The Kane Mutiny*. הטיעון שלה הוכחש על ידי כמה חוקרי קולנוע לאורך השנים, כולל רוברט ל. קרינגר במחקר שלו על "התסריטים של האזרח קיין".
### צילומים
צילומי הסרט החלו ב-1 בנובמבר 2019 בלוס אנג'לס. הצילומים התקיימו גם בוויקטורוויל, קליפורניה, והסתיימו ב-4 בפברואר 2020.

## הפצה
אף על פי שנטפליקס טרם אישרה רשמית את תאריך עלייתו של הסרט לשידור, המפיק אריק רות' הצהיר כי הסרט יופץ במהלך אוקטובר 2020.

באוקטובר 2020, דווח שהסרט יעלה לאקרנים בבתי קולנוע נבחרים במהלך נובמבר 2020, לפני שיעלה לשידור ויופץ דיגיטלית על ידי נטפליקס ב-4 בדצמבר 2020.

## קישורים חיצוניים

#### ביקורות
* 
* 
* 
* 
* 

## הערות שוליים

קטגוריה:נטפליקס: סרטים
קטגוריה:סרטי דייוויד פינצ'ר
קטגוריה:סרטי דרמה אמריקאיים
קטגוריה:סרטים ביוגרפיים אמריקאיים
קטגוריה:סרטים אמריקאיים משנת 2020
קטגוריה:סרטי 2020
הר ניו (אנטארקטיקה)

**הר ניו** (באנגלית: **New Mountain**) הוא הר באזור העמקים היבשים מקמרדו, בהרי קווטרמיין, באדמת ויקטוריה, שבאנטארקטיקה.

גובהו של ההר 2,260 מטרים מעל פני הים.

ההר ממוקם בין עמק ארנה לבין ערוצון וינדי (וינדי גאלי), בין רמת ביקון והר נובהד.

ההר ממוקם בצידו הדרומי של קרחון טיילור.

## היסטוריה
### גילוי ומיפוי ההר

ההר התגלה ומופה לראשונה על ידי המשלחת הבריטית הלאומית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904.

### מקור השם

שמו של ההר ניתן לו על ידי משלחת דיסקברי.

## לקריאה נוספת

• W.C Mahaney, J.M Dohm, V.R Baker, Horton E Newsom, D Malloch, R.G.V Hancock, Iain Campbell, D Sheppard, M.W Milner, **[https://www.sciencedirect.com/science/article/abs/pii/S0019103501966679?via%3Dihub Morphogenesis of Antarctic Paleosols: Martian Analogue]**, Icarus, Volume 154, Issue 1, November 2001, Pages 113-130, https://doi.org/10.1006/icar.2001.6667 

• WARREN HAMILTON, **[https://pubs.usgs.gov/pp/0456b/report.pdf Diabase Sheets of the Taylor Glacier Region Victoria Land, Antarctica]**, GEOLOGICAL SURVEY PROFESSIONAL PAPER 456-B

• Savage, J., Bradshaw, M., & Bassett, K. (2013), **[https://www.cambridge.org/core/journals/antarctic-science/article/marginal-marine-depositional-setting-and-correlation-of-the-devonian-sperm-bluff-formation-taylor-group-southern-victoria-land-antarctica/76CDA5F639B62D4CB301605C3081DEB8 Marginal marine depositional setting and correlation of the Devonian Sperm Bluff Formation (Taylor Group), southern Victoria Land, Antarctica]**, Antarctic Science, 25(6), 767-790. doi:10.1017/S0954102013000205

• Allan C Ashworth and Terry L. Erwin, **[https://www.ncbi.nlm.nih.gov/pmc/articles/PMC5126512/ Antarctotrechus balli sp. n. (Carabidae, Trechini): the first ground beetle from Antarctica]**, Zookeys. 2016; (635): 109–122. Published online 2016 Nov 23. doi: 10.3897/zookeys.635.10535

## קישורים חיצוניים
* הר ניו באתר הסקר הגאולוגי של ארצות הברית
* הר ניו באתר הגאזט האנטארקטי של ממשלת ניו זילנד
* הר ניו באתר הגאזט האנטארקטי של ממשלת אוסטרליה
* הר ניו באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי עדכני עבור הר ניו
** תחזית מזג אוויר עדכנית ארוכת טווח עבור הר ניו
** סטיטסיקות מזג אוויר עבור הר ניו

## הערות שוליים

ניו
ניו
יחסי טרינידד וטובגו – רוסיה

**יחסי טרינידד וטובגו–רוסיה** הם היחסים הדו-צדדים בין הפדרציה הרוסית לטרינידד וטובגו. היחסים הדיפלומטיים כוננו ב-6 ביוני 1974. רוסיה מיוצגת בטרינידד וטובגו באמצעות שגרירותה בג'ורג'טאון, גיאנה.

## היסטוריה
### היחסים בעידן הסובייטי
ראש ממשלת ברית המועצות ניקיטה חרושצ'וב שלח מברק לאריק ויליאמס, ראש ממשלת טרינידד וטובגו, ב-30 באוגוסט 1962 בהכרה בעצמאותם של טרינידד וטובגו מבריטניה. באותו מברק, שנשלח שעות ספורות לפני העצמאות הרשמית מבריטניה, הביע גם ראש הממשלה הסובייטי את נכונותו לכונן יחסים דיפלומטיים עם האומה הקריבית החדשה.

היחסים הדיפלומטיים בין ברית המועצות לטרינידד וטובגו כוננו ב-6 ביוני 1974 בעיר ניו יורק, כאשר שגריר רוסיה באומות המאוחדות יעקב מאליק ועמיתו הטרינידדי חתמו על האמנה הנדרשת. ולדימיר קזימירוב מונה לשגריר ברית המועצות הראשון בטרינידד וטובגו, במקביל לתפקידו כשגריר בוונצואלה, ב-19 באפריל 1975. קזימירוב הציג את כתב האמנה למושל הכללי של טרינידד וטובגו אליס קלארק ב-13 ביוני 1975.

בשנת 1975, אריק ויליאמס נסע לברית המועצות כחלק מהפשרת היחסים בין ארצו למדינות הסובייטיות.

### רוסיה וטרינידד וטובגו
באוגוסט 1992 הכירה טרינידד וטובגו ברוסיה כמדינה היורשת לברית המועצות. בשנת 2004 חתמו סרגיי לברוב ויונלסון גיפט על פרוטוקול בנושא התייעצויות פוליטיות בין שני המשרדים. באפריל 2005 חתמו לשכת המסחר והתעשייה של הפדרציה הרוסית ולשכת התעשייה והמסחר של הרפובליקה טרינידד וטובגו על הסכם שיתוף פעולה.

בדצמבר 2010 הודיע סורוג' רמבצ'אן, שר החוץ של טרינידד וטובגו, כי לפני חודש הוסרה למדינה דרישות הוויזה לבעלי דרכונים רוסיים. רמבצ'אן הצהיר כי המהלך, לפיו בעלי דרכונים אלה יוכלו לבקר בטרינידד וטובגו למשך 90 יום ללא אשרה למטרת עסקים או הנאה, נעשה כדי להקל על אותם אזרחים לעשות עסקים במדינה, וכדי גם מגדילים את התיירות, בה ציין כי התיירות הרוסית לטובגו הולכת וגוברת.

## הערות שוליים

קטגוריה:ערכים ללא קטגוריות פיזיות - יחסי חוץ
עמק ארנה (אנטארקטיקה)

**עמק אָרֶנָה** (באנגלית: **Arena Valley**) הוא עמק חשוף מקרח, בעמקים היבשים מקמרדו, באדמת ויקטוריה, שבאנטארקטיקה.

העמק ממוקם בין הר איסט ביקון, לבין הר ניו.

פתחו של העמק פונה לחלקו הדרומי של קרחון טיילור.

מוצאו של עמק ארנה באגן אשטריי.

## היסטוריה
### מקור השם

שמו של העמק ניתן לו על ידי משלחת חקר אנטארקטיקה מטעם אוניברסיטת ויקטוריה שבוולינגטון, מאוניברסיטת ויקטוריה שבעיר ולינגטון, בירת ניו זילנד, אשר חקרה את אנטארקטיקה בעונת המחקר (הקיץ האנטארקטי) 1958–1959.

שמו של העמק תיאורי - העמק מזכיר צורה של ארנה.

## לקריאה נוספת

• Edward J. Brook, Mark D.Kurz, Robert P.Ackert Jr., George H. Denton, Erik T.Brown, Grant M. Raisbeck, Francoise Yiou, **[https://www.sciencedirect.com/science/article/abs/pii/S0033589483710021 Chronology of Taylor Glacier Advances in Arena Valley, Antarctica, Using in Situ Cosmogenic 3He and 10Be]**, Quaternary Research, Volume 39, Issue 1, January 1993, Pages 11-23, https://doi.org/10.1006/qres.1993.1002

• Marchant, David R., George H. Denton, and Carl C. Swisher, **[https://www.jstor.org/stable/521204 Miocene-Pliocene-Pleistocene Glacial History of Arena Valley, Quartermain Mountains, Antarctica]**, Geografiska Annaler. Series A, Physical Geography, 75(4), 269-302. doi:10.2307/521204

•J. G. Bockheim, **[https://se.copernicus.org/articles/4/451/2013/se-4-451-2013.pdf Paleosols in the Transantarctic Mountains: indicators of environmental change]**, Solid Earth, 4, 451–459, 2013 www.solid-earth.net/4/451/2013/ doi:10.5194/se-4-451-2013 

•J. G. Bockheim, M. McLeod, **[https://www.landcareresearch.co.nz/uploads/public/researchpubs/Bockheim_etal_soil_distribution_G_2008.pdf Soil distribution in the McMurdo Dry Valleys, Antarctica]**, Geoderma 144 (2008) 43–49

## קישורים חיצוניים
* עמק ארנה באתר הסקר הגאולוגי של ארצות הברית
* עמק ארנה באתר הגאזט האנטארקטי של ממשלת ניו זילנד
* עמק ארנה באתר הגאזט האנטארקטי של ממשלת אוסטרליה
* עמק ארנה באתר הגאזט האנטארקטי המשווה SCAR של ממשלת אוסטרליה
* עמק ארנה google view
* מזג אוויר נוכחי עדכני עבור עמק ארנה
** תחזית מזג אוויר עדכנית ארוכת טווח עבור עמק ארנה
** סטטיסטיקות מזג אוויר עבור עמק ארנה

## הערות שוליים

ארנה
ארנה
יחסי גרמניה – טרינידד וטובגו

**יחסי גרמניה–טרינידד וטובגו** הם היחסים הבילטרליים בין גרמניה לטרינידד וטובגו.

## סקירה כללית
גרמניה תומכת באינטגרציה אזורית בקהילה הקריבית CARICOM, שטרינידד וטובגו היא החברה החזקה בה ביותר במונחים כלכליים.

במגזר הכלכלי, גורם מרכזי הוא ההתקשרות ארוכת הטווח של חברות גרמניות, אשר ביצעו שם השקעות משמעותיות (עד כה בסך הכל למעלה מ-4 מיליארד אירו), במיוחד בבניית מפעלים גדולים במגזר הפטרוכימי. הסכם קידום והגנה על השקעות דו צדדי נכנס לתוקף בשנת 2010.

בשיתוף הפעולה לפיתוח, לטרינידד ולטובגו קשרים עקיפים לגרמניה באמצעות הסכמים גרמניים עם הקהילה הקריבית CARICOM, שיתוף פעולה המתמקד בעיקר בקידום אנרגיה מתחדשת והתאמה לשינויי האקלים. טרינידד וטובגו לא סווגו כמדינה מתפתחת מאז 2011; לפיכך הופסק שיתוף הפעולה הרשמי לפיתוח דו-צדדי.

שותפויות להשכלה גבוהה בין אוניברסיטת איי הודו המערבית (UWI) לאוניברסיטאות גרמניות, כולל אוניברסיטאות פלנסבורג, דרזדן, וולפנביטל וקיל, התקדמו היטב. מכון ההכשרה המקצועית הממלכתי MIC עובד עם לשכת מלאכה ומסחר אאכן על קורסים להכשרת מערכות כפולות בתחום הנדסת רכב.

טובגו היא יעד פופולרי עבור תיירים גרמנים, המהווים את קבוצת המבקרים השלישית בגודלה, אחרי בריטים וקנדים. טיסות ישירות זמינות בין גרמניה לטובגו.

## נציגויות דיפלומטיות
* גרמניה מחזיקה בטרינידד וטובגו שגרירות בפורט אוף ספיין.
* טרינידד וטובגו מחזיקה בגרמניה 3 קונסוליות בבון, המבורג ומינכן.

## קישורים חיצוניים

* יחסי גרמניה–טרינידד וטובגו, באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
כרים קמאלוב

**כרים ג'מאלוביץ' קמאלוב** (1954–22 באוגוסט 2020) היה מדינאי אוזבקי, חבר פרלמנט (1999–2004) ומושל מחוז בוכרה (1997–2011, 2017–2020).

## ביוגרפיה
נולד בשנת 1954 (על פי מקורות אחרים - בשנת 1955) בעיר בוכרה. בוגר המכון הטכנולוגי להנדסה של בוכרה. משנת 1994 עד 2007 שימש כמושל בוכרה. בשנים 2007–2017 שימש כמנכ"ל חברת 20-trest LLC. בשנת 2017 הוא מונה לראש עיריית בוכרה והחזיק בתפקיד זה עד ל-29 בפברואר 2020, אז מונה למושל מחוז בוכרה. שימש כחבר הפרלמנט (מג'יליס) בשנים 1999–2004.

הוא מת ב-22 באוגוסט 2020 בטשקנט, שם עבר טיפול במחלת נגיף קורונה 2019 מאז אושפז ב-30 ביולי. נקבר בבית העלמין ח'זראטי אמאם בבוכרה.

## קישורים חיצוניים

* КАМАЛОВ Карим Джамалович
* Скончался и.о. хокима Бухарской области
* В Узбекистане от коронавируса умер и.о. хокима Бухарской области Карим Камалов


## הערות שוליים

קטגוריה:פוליטיקאים אוזבקים
קטגוריה:ילידי 1954
קטגוריה:נפטרים במגפת הקורונה
קטגוריה:נפטרים ב-2020
יחסי לבנון – ערב הסעודית

היחסים הדיפלומטיים בין **[[לבנון]]** ל**[[ערב הסעודית]]** הם היחסים בין שתי מדינות ערביות במזרח התיכון.

## היסטוריה
מבחינה היסטורית, שתי המדינות היו חלק מהאימפריה העות'מאנית, כאשר לבנון הייתה תחת שלטון עצמי ואילו מה שתהיה ערב הסעודית המודרנית הייתה בשליטתה הישירה של האימפריה העות'מאנית. לאחר סיום השלטון העות'מאני, הממלכה הסעודית הוקמה לאחר מלחמת העולם הראשונה ואילו לבנון נפלה תחת השלטון הצרפתי. רק בסוף מלחמת העולם השנייה שתי המדינות כוננו יחסים באופן רשמי.

שתי המדינות כוננו יחסים עם סיום מלחמת העולם השנייה. בעשורים הראשונים לבנון הסתבכה עם הסכסוך נגד ישראל כחלק מסכסוך ערבי-ישראלי גדול יותר, ערב הסעודית סיפקה תמיכה פוליטית בלבנון אך לא שלחה שום כוח צבאי שיסייע ללבנונים. זה נותר כך עד לפרוץ מלחמת האזרחים בלבנון, אז סעודיה החלה למלא את התפקיד כמתווכת שלום לענייני לבנון, במהלכה העבירו הסעודים קבוצת חיילים שומרי שלום למדינה לפני שהתמזגו עם כוח ההרתעה הערבי. עם זאת, באותה תקופה החלה עלייתה של איראן האסלאמית, שהפילה את שלטון השאה הקודם ואיראן החלה להניע את נוכחותה באמצעות חזבאללה. הדבר עורר אימה בקרב ממשלת סעודיה, ועם חתימת הסכם טייף, סעודיה החלה לשפוך מיליארדי דולרים לשיקום לבנון במטרה להדוף את ההשפעה האיראנית ההולכת וגוברת.

אף על פי כן, היחסים הדיפלומטיים בין השתיים לפעמים סוערים. בשנת 2006 במלחמת לבנון השנייה, ערב הסעודית אישרה בחשאי את הפלישה הישראלית ללבנון. התמיכה הסמויה של ממשלת סעודיה, שהודלפה על ידי התקשורת הישראלית כעבור כמה שנים, הביאה למתיחות. זה הוחמר עוד יותר על ידי הרשתות המיליטנטיות של חזבאללה הגוברות ברחבי האזור העלולות לאיים על סעודיה מכיוון שחזבאללה נתפס כזרוע של איראן באזור, שכבר קיבלה חיזוק בגלל נוכחותו של חזבאללה אל-חג'אז, ופעילות החזבאללה בסוריה, עיראק ותימן.

בשנת 2017, ערב הסעודית ולבנון היו מעורבות בסכסוך דיפלומטי שכמעט חולל מלחמה, עת זימן ראש ממשלת לבנון סעד אל-חרירי את התפטרותו בלחץ סעודי להדיח את חזבאללה מלבנון. בעקבות זאת סעודיה, כווית ואיחוד האמירויות קראו לאזרחיהן לעזוב את לבנון. בהמשך ביטל חרירי את ההתפטרות והמשיך לכהן כראש הממשלה עד שנת 2020.

סרטון שהופץ באוקטובר 2021 ובו נשמע שר לבנוני תוקף בבוטות את ההתערבות הסעודית בתימן הכעיס את ריאד וכתוצאה מכך הסעודים גירשו את השגריר הלבנוני והודיעו על הפסקת הסחר בין המדינות. במקביל, התקשורת הממלכתית בסעודיה דיווחה כי השגריר הסעודי בביירות התבקש לשוב אל הממלכה. איחוד האמירויות, בחריין וכוויית גם הורו לנציגיהן בביירות לשוב ארצה. השר התפטר בדצמבר 2021.

גם לבנון וגם ערב הסעודית תמכו בגלוי בפתרון השאלה הפלסטינית לטובת הצד הפלסטיני בתהליך השלום עם ישראל.

## נציגויות דיפלומטיות
* לבנון מחזיקה בערב הסעודית שגרירות בריאד.
* ערב הסעודית מחזיקה בלבנון שגרירות בביירות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי עיראק – ערב הסעודית

היחסים הדיפלומטיים בין **[[עיראק]]** ל**[[ערב הסעודית]]** הם היחסים בין שתי מדינות ערביות במזרח התיכון. אורך הגבול בין שתי המדינות הוא 811 ק"מ.

## היסטוריה
יחסי סעודיה עם עיראק היו בתחילה בעייתיים, ונעו בין מתח למלחמה. במהלך שנות ה-60 ותחילת שנות ה-70, חשדה ריאד בבגדאד בתמיכה בתנועות פוליטיות בחצי האי ערב ובמקומות אחרים ב שהיוו איום על ביטחונה של סעודיה. סעודיה הגיבה בהידוק יחסים עם מדינות כגון איראן, כווית, סוריה וארצות הברית, אשר גם הביעו חוסר שביעות רצון ממדיניותה של בגדאד. מאז 1975 עיראק החלה לנקוט במדיניות מתונה יותר והיחסים עם סעודיה השתפרו. בשנת 1979 התחוללה באיראן המהפכה האסלאמית, אשר הביאה לראשונה להתקרבות רצינית בין עיראק לסעודיה, מכיוון ששתי המדינות הללו חשו מאוימות מהאירועים הללו.

אף על פי כן, בשנת 1980, ריאד הכריזה על נייטרליותה עם פרוץ מלחמת איראן–עיראק. למרות ההודעה הזו, סעודיה העניקה לעיראק הלוואות ומענקים בריבית נמוכה בכ-25 מיליארד דולר במהלך שמונה שנות העימות. למרות השקעה כספית משמעותית בבניית ברית פוליטית עם עיראק, סעודיה לא הצליחה לבנות יחסי ידידות עם אותה מדינה.

באוגוסט 1990, שנתיים בלבד לאחר סיום הלחימה עם איראן, הכוחות הצבאיים העיראקיים כבשו באופן בלתי צפוי את כווית. אירוע זה גרם לחששות קשים בריאד כי עיראק תלך בעקבות כווית ותתקוף את ערב הסעודית. ערב הסעודית פנתה לארצות הברית בבקשה לעזרה ולקחה חלק ישיר במבצע שיצא נגד עיראק מצד כוחות הקואליציה הבינלאומיים. למרות שארצות הברית הייתה הכוח הצבאי העיקרי בקואליציה, סעודיה סיפקה בסיסים צבאיים למטוסי הקואליציה כדי לפגוע ביעדים עיראקיים, וכוחות צבא סעודים לקחו חלק במבצע הקרקעי נגד עיראק. לאחר תום המלחמה, היחסים עם עיראק נהרסו כמעט לחלוטין, וערב הסעודית החלה במימון כוחות האופוזיציה העיראקיים להפלת סדאם חוסיין.

בשנת 2003 ארצות הברית פלשה לעיראק, סעודיה סיפקה תמיכה פוליטית לפלישה, אך לא השתתפה ישירות בלחימה. לאחר הדחתו של סדאם חוסיין, עיראק התקרבה לאיראן, וסעודיה נתפסה בחוסר אמון על ידי ההנהגה העיראקית החדשה. ב-1 בינואר 2016, סעודיה פתחה מחדש את שגרירותה בבגדאד, בשל הצורך לחזק את הברית האזורית נגד המדינה האסלאמית, שתפסה חלק מהשטח בעיראק ובסוריה.

בקיץ 2017 ביקרו פעמיים בריאד ראש ממשלת עיראק חיידר אל-עבאדי ומספר שרים. המשלחת העיראקית סיכמה עם שלטונות ערב הסעודית לפתוח את שגרירות סעודיה בבגדאד, ואת הקונסוליות בבצרה ובנג'ף.

## אזור נייטרלי
בין השנים 1922–1991 היה אזור נייטרלי בין ערב הסעודית לעיראק. אמנת 5 במאי 1922 נועדה למנוע סכסוך בין בריטניה ששלטה אז בעיראק לבין סולטנות נג'ד, שהפכה לימים לסעודיה, וכבשה את ממלכת חג'אז. בשנת 1975 הושג הסכם על חלוקת האזור, והסכם גבול נחתם בשנת 1981 ואושרר ב-1983. מסיבה לא ידועה, האמנה לא נשמרה באו"ם ואף אחד מחוץ לסעודיה ולעיראק לא קיבל הודעה היכן נמצא הגבול החדש. בשנת 1991 במלחמת המפרץ עיראק ביטלה את כל ההסכמים הבינלאומיים עם סעודיה מאז 1968. ביוני 1991 רשמה סעודיה, בתורה, באו"ם אמנת גבולות עם עיראק משנת 1981. רק אז האזור הנייטרלי חדל להתקיים באופן רשמי.

## נציגויות דיפלומטיות
* עיראק מחזיקה בערב הסעודית שגרירות בריאד וקונסוליה כללית בג'דה.
* ערב הסעודית מחזיקה בעיראק שגרירות בבגדאד וקונסוליה כללית בארביל.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי עיראק–תימן

**יחסי עיראק–תימן** הם יחסי החוץ בין עיראק לתימן.

## היסטוריה
בשנת 1991, במהלך הפלישה העיראקית לכווית והפעולה הצבאית הבינלאומית שלאחר מכן "סערת המדבר", תימן נקטה עמדה נייטרלית. בשנת 2015, ראש ממשלת עיראק, חיידר אל-עבאדי ערך ביקור רשמי בארצות הברית, שם הוא הצהיר כי עיראק מגנה את הלחימה על ידי מדינות הקואליציה הערבית בראשות סעודיה בתימן. חיידר אל-עבאדי הוסיף כי מעשיה של סעודיה בתימן הם חסרי משמעות והם הרחיקו לכת בהפצצת שטח המדינה. לדברי ראש ממשלת עיראק, מלחמת האזרחים בתימן היא עניין פנימי של מדינה זו והכוחות המזוינים של מדינות אחרות אינם צריכים להתערב בה, אך הוא הבטיח כי עיראק תעשה כל מאמץ דיפלומטי להביא שלום לתימן.

בשנת 2016 ניהל שר החוץ העיראקי אברהים אל-ג'עפרי שיחות עם נציגי החות'ים, שהם אחד הצדדים בסכסוך המזוין בתימן. במהלך הפגישה אישר הנציג החות'י את נכונותו לחדש את המשא ומתן עם הצד השני של הסכסוך במטרה לעצור את שפיכות הדם במדינה.

## נציגויות דיפלומטיות
* עיראק מחזיקה בתימן שגרירות בצנעא.
* תימן לא מיוצגת בעיראק לא ברמת השגרירות ולא ברמת הקונסוליה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי לבנון–צ'ילה

**יחסי לבנון–צ'ילה** הם היחסים הנוכחיים וההיסטוריים בין הרפובליקה של צ'ילה לרפובליקה הלבנונית. שתי המדינות חברות בG77 ובאו"ם.

## היסטוריה
בסוף המאה ה-20 הגיעו המהגרים הלבנונים הראשונים לצ'ילה וכונו "טורקים" בשל העובדה שלבנון הייתה אז חלק מהאימפריה העות'מאנית. בתחילה, מרבית מהגרי לבנון לצ'ילה היו נוצרים, אולם לאורך עשרות שנים, לבנונים שהכריזו על אמונתם האסלאמית החלו להגר גם לצ'ילה. בשנת 1943 קיבלה לבנון את עצמאותה מצרפת ובשנת 1945 כוננו צ'ילה ולבנון יחסים דיפלומטיים.

היחסים בין צ'ילה ללבנון היו מוגבלים במהלך מלחמת האזרחים בלבנון. בשנת 1997 ביקר סגן שר החוץ הצ'יליאני, מריאנו פרננדז, בלבנון כדי לחזק את הקשרים הדו-צדדיים, הפוליטיים והכלכליים בין שתי המדינות. ב-1998 חנכה משלחת כלכלית צ'יליאנית משרד סחר במזרח התיכון בביירות. בראש המשלחת עמד ראש מחלקת המזרח התיכון ואפריקה במשרד החוץ הצ'יליאני. המשלחת כללה גם קבוצה של אנשי עסקים צ'יליאניים שייצגו את התחומים הכלכליים השונים במדינה.

בדצמבר 2014 ערך שר החוץ הלבנוני, גברן בסיל, ביקור רשמי בצ'ילה ונפגש עם שר החוץ הצ'יליאני, הראלדו מוניוז. במהלך הביקור הצהירו שני שרי החוץ כי נפתחו הליכים המאפשרים קבלת אשרות וייזום טיסות ישירות בין שתי המדינות. שר החוץ בסיל נפגש גם עם אנשי הקהילה הלבנונית בצ'ילה ודחק בהם לתמוך בלבנון בתקופה הקריטית שלה.

בשנת 2015, שתי המדינות חגגו 70 שנה ליחסים דיפלומטיים. בתחילת מלחמת האזרחים בסוריה פינתה צ'ילה את אנשיה הדיפלומטיים ואת אזרחיה מסוריה ללבנון. בשנת 2017 קיבלה צ'ילה 66 פליטים סורים מלבנון להתמקם מחדש במדינה הדרום אמריקאית.

## הסכמים דו-צדדיים
שתי המדינות חתמו על כמה הסכמים כגון אמנה לשלום וידידות (1950); הסכם לשיתוף פעולה תרבותי (1955); הסכם לשיתוף פעולה כלכלי וסחר (1997) והסכם לקידום והגנה על השקעות (1999).

## יחסי סחר
בשנת 2018 הסתכם המסחר בין שתי המדינות בסך של 354 מיליון דולר. הייצוא העיקרי של צ'ילה ללבנון כולל: אגוזי מלך; סלמון; ענבים, כולל צימוקים; פירות אחרים; תורמוסים; ומוצרי עור. מוצרי היצוא העיקריים של לבנון לצ'ילה כוללים: נפט גולמי או שמנים מינרליים ביטומניים; זהב; יהלומים; כלי רכב; גרוטאות מתכת; שנאים חשמליים; ודשנים מינרליים או כימיים פוספטיים.

## נציגויות דיפלומטיות
* צ'ילה מחזיקה בלבנון שגרירות בביירות.
* לבנון מחזיקה בצ'ילה שגרירות בסנטיאגו דה צ'ילה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ברזיל–עיראק

[ממוזער|סגן [נשיא ברזיל מישל טמר (מימין) נפגש עם שר החוץ העיראקי אבראהים אל-ג'עפרי, 2015]]
**יחסי ברזיל–עיראק** הם יחסי החוץ בין ברזיל לעיראק. שתי המדינות חברות מלאות ב-G77. ברזיל הייתה המדינה הראשונה באמריקה הלטינית שפתחה מחדש את שגרירותה בעיראק לאחר מלחמת המפרץ ב-1991.

## היסטוריה
ברזיל ביססה לראשונה יחסים דיפלומטיים עם עיראק בשנת 1967, ובסוף 1973 פתחה ברזיל שגרירות בעיראק וחתמה על הסכמי שיתוף פעולה עם עיראק. בשנת 1975, בגלל משבר הנפט המעמיק ובחיפוש אחר השקעות פטרודולריות, ברזיל העדיפה את מדיניות החוץ שלה כלפי העניין הערבי בשלוש הצבעות מכריעות באו"ם. הממשלה הצבאית של ברזיל שדרגה את ייצוגה בעיראק על ידי מינוי רצף של גנרלים ארבעה כוכבים כשגרירים בבגדאד.

ברזיל ועיראק היו שותפות סחר מרכזיות מאז סוף שנות ה-70. ברזיל הייתה זקוקה לנפט כדי להפעיל את המכונה התעשייתית שלה. עיראק הייתה זקוקה למזון, תמיכה טכנית, מכשירי חשמל, מכוניות ואולי החשוב ביותר - כלי הנשק "ההגנתיים" שיצרה ברזיל. היחסים של ברזיל עם עיראק נותקו במהלך מלחמת המפרץ, כאשר ברזיל תמכה בסנקציות של מועצת הביטחון של האו"ם שהוטלו נגד עיראק. עם זאת, מאז שנת 2001 שתי המדינות חידשו את היחסים שבהן ממשלת ברזיל רצתה לקדם קשרים מסחריים הדוקים יותר עם בגדאד והודיעה על הפעלה מחדש של שגרירותה בבגדאד.

בשנות ה-80 ברזיל הייתה ספקית חשובה של מוצרים מתועשים לעיראק, והיא ייבאה כמויות נפט משמעותיות מעיראק. באותה תקופה הסחר בין שתי המדינות הגיע עד 4 מיליארד דולר בשנה. עם פרוץ מלחמת איראן–עיראק בשנת 1980, כמעט 35 אחוזים מיבוא הנפט של ברזיל הגיע מעיראק. בשנת 1981 דווח כי ברזיל מכרה עפרת אורניום בדרגה נמוכה לעיראק.

העיתון הברזילאי "Jornal da Tarde" דיווח כי כ-40 מדענים ברזילאים שהו בתחנת הכוח באוסיראק במהלך ההפצצה הישראלית בשנת 1981.

### הסכסוך בין עיראק לכווית
מלחמת המפרץ, שהביאה למבצע סערת המדבר בתחילת 1991, הציבה את ברזיל במצב עדין מאוד. ועדות המשנה לקונגרס של ארצות הברית האשימו את ברזיל בייצוא טכנולוגיה ומומחיות לעיראק לפיתוח טיל המבוסס על טיל פיראנה (MAA-1). בריגדיר חיל האוויר בדימוס הוגו אוליביירה פיבה לקח קבוצה פרטית של טכנאים ברזילאים לבגדאד כדי להשלים את הפרויקט הזה; תחת לחץ הורתה ממשלת קולור להחזיר את הקבוצה לברזיל.

במהלך מבצע "סערת המדבר" החזיקה חברת בנייה ברזילאית, מנדס ג'וניור, כמה מאות עובדים וטכנאים, כמו גם ציוד בשווי של כמה מיליוני דולרים, בדרום עיראק שעבדו בפרויקטים של רכבת והשקיה. לפיכך, ברזיל, בניגוד לארגנטינה, לא השתתפה במבצע בעלות הברית. ממשלת ברזיל נאלצה להעביר את המשא ומתן המרכזי שלה, השגריר פאולו דה טרסו פלחה דה לימה, מתפקידו בלונדון כדי לנהל משא ומתן על שחרור אנשי מנדס ג'וניור מעיראק ועל סילוק הציוד. לברזיל הוענקו מחיר וביצועים של 5 מיליארד דולר באספקת טנק אוסוריו לערב הסעודית בשנת 1990, אך הסכסוך בכווית שינה את ההחלטה לטובת טנק M1 אברמס בארצות הברית.

### מלחמת עיראק 2003
שגריר ברזיל ברנרדו דה אזבדו בריטו בעיראק אמר כי למרות שברזיל לא תומכת בפלישה הצבאית בראשות ארצות הברית לעיראק בשנת 2003, שהדיחה את נשיא עיראק לשעבר סדאם חוסיין, אין פירוש הדבר שהיא אינה מעוניינת להשתתף בשיקום עיראק.

## נציגויות דיפלומטיות
* ברזיל מחזיקה בעיראק שגרירות בבגדאד.
* עיראק מחזיקה בברזיל שגרירות בברזיליה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מחלף משמר הגבול

**מחלף משמר הגבול** הוא מחלף שנמצא סמוך לעיר חריש וקיבוץ ברקאי. המחלף החליף את צומת משמר הגבול שחיבר בין כביש 65 לכביש 574.

עלות הקמת המחלף הסתכמה ב-600 מיליון שקלים, המחלף מצטרף לשורה של פתרונות תחבורתיים שיוקמו על מנת להקל על עומס התנועה בעיר, מלבד מחלף משמר הגבול יוקם מחלף חריש, שיחבר את שכונות דרום חריש לכביש 6, תבנה תחנת הרכבת חריש, יורחב כביש 611 ויוקמו מספר מסופי אוטובוסים ברחבי העיר.

## היסטוריה
עוד ב־2016 פורסמה תוכנית של משרד התחבורה בה פורטו הפרויקטים העתידים להיבנות בישראל בשנים הקרובות, בהם היו הקמתם של מחלף משמר הגבול, מחלף בני ברית, מחלף ציפורי, מחלף יפתחאל, שיוקם כהכנה להקמת הרכבת הקלה בין חיפה לנצרת, סלילת כביש 200, כביש 16 וכביש 423 ועוד.

ביולי 2018 אושרה התוכנית להקמת המחלף, יחד עם מחלפים וכבישים חדשים נוספים באזור השרון.

בספטמבר 2018 החלו העבודות המקדימות להקמת המחלף שיוקם לאחר שצומת חריש יועתק כ־30-40 מטרים מערבה.

פחות מחודש לאחר תחילת העבודות להקמת המחלף התגלתה עיר עתיקה בת כ־5,000 שנים בחפירות שבוצעו מטעם רשות העתיקות. שטח העיר בשיאה היה כ־650 דונמים והתגוררו בה כ־6,000 בני אדם.

במאי 2019 פורסם כי הסתיים שלב העבודות המקדימות והחל שלב בו הקבלן של המחלף (חברת סולל בונה) תחל בעבודות על הקמת המחלף עצמו, יחלו ההרמות של הנציבים, יונחו הפלטות של הגשר ויסלל הכביש שימש את המחלף.

בלילה שבין 18–19 בפברואר 2022 נפתח המחלף לתנועה.

מלבד הקמת הפרויקט יבוצעו עבודות נוספות באזור המחלף בהם בין היתר הסטה של נחל עירון וכן מתן אפשרות להוספת פרויקטים נוספים באזור המחלף בהם סלילת נתיב תחבורה ציבורית בכביש 65 וכן כבישי גישה לפארק התעשייה עירון שעתיד להיבנות בסמוך למחלף.

## גלריה

Mishmar hagvul interchange 2.jpg
Mishmar hagvul interchange 3.jpg


## קישורים חיצוניים

## הערות שוליים

משמר הגבול
קטגוריה:חריש: תחבורה
קטגוריה:מחלפי חצוצרה
סורת סבא

**סורת סבא** (בערבית: **سورة سبأ**) היא הסורה ה-34 בקוראן, המונה 54 פסוקים.

## תוכן הסורה
פסוקים 1–6 עוסקים ביום הדין.

דוד מוזכר בפסוקים 10–11, ופסוקים 12–14 עוסקים בשלמה.

פסוקים 15–19 מתמקדים בסבא.

פסוקים 22–27 דנים בפוליתאיזם ובמונותאיזם מנקודת המבט האסלאמית.

פסוק 28 מגדיר ומתאר לכאורה את תפקידו של מוחמד.

בפסוקים 30–33 שוב מדובר על יום הדין, וכך גם פסוקים 40–42.

## קישורים חיצוניים

## הערות שוליים

קטגוריה:סורות
שוחרה סולאטי

**שוחרה סולאטי** (בפרסית: **شهره صولتی**; ) היא זמרת פופ איראנית שמתגוררת בארצות הברית.

## ביוגרפיה
שוחרה סולאטי נולדה בעיירה זנג'אן, איראן למשפחת אמנים. היא החלה לשיר בגיל שבע. בהמשך היא למדה שירה ונגינה בקלרינט בטהראן. האלבום הראשון שלה יצאה בשנת 1976 וזכה לפופולריות בין צעירי המדינה. זמן קצר לפני המהפכה האיראנית של שנת 1979 היא נסעה לארצות הברית לסבב הופעות. בעקבות השינויים הפוליטיים במדינה היא לא יכלה לחזור ועברה לניו יורק והתחתנה תוך זמן קצר.

בשנת 1982 עברה סולאטי ללוס אנג'לס שהפך למרכז מוזיקה איראנית בארצות הברית. בהיותה בעיר היא החלה להופיע בקונצרטים ועבדה על התקליטים החדשים. בשנת 1996 היא עשתה אלבום משותף עם חסן סתאר. בעקבות יצירות שלה, בתחילת המאה ה-21 היא החלה לקבל פרסום גם מחוץ לאיראן. בעקבות כך היא החלה להופיע בקנדה, נורווגיה, טורקיה, קפריסין, ישראל ומדינות נוספות. בשנת 2004 היא הוציאה אלבום חדש תוך שיתוף פעולה עם פראמרז אסלאני.

בשנת 2008 הופיעה בתיאטרון דולבי בעקבות הדיסק החדשה שלה.

בסך הכל הוציאה הזמרת כ-30 אלבומים.

## קישורים חיצוניים

* 

קטגוריה:זמרות איראניות
קטגוריה:מהגרים מאיראן לארצות הברית
קטגוריה:מהגרות מאיראן לארצות הברית
קטגוריה:איראניות שנולדו ב-1959
Mamma

"**Mamma**" (בעברית: "**מאמא**") הוא שיר שנכתב בשנת 1940 על ידי צ'זרה אנדראה ביקסיו וביקסיו כרוביני ויצאה בשם "Mamma son tanto felice".

בין מבצעי השיר היו בנימינו ג'ילי, ריצ'רד טאקר, מוסלים מגומאייב, ויולטה וילאס, לוצ'אנו פבארוטי, טוטו קוטוניו ורבים נוספים.

בשנת 1946 השיר תורגם לאנגלית ובשנת 1955 בביצוע של דייוויד ויטפילד הוא הגיע למקום ה-12 של מצעד הסינגלים הבריטי.

בשנת 1959 הוא הוקלט על ידי קוני פרנסיס. ביצוע זה הגיע למקום השני בבריטניה ולמקום השמיני בבילבורד הוט 100.

בשנת 1967 השיר הוקלט בגרמנית, הולנדית ואנגלית על ידי זמר הולנדי היינצ'ה. הקלטה זו נמכרה ביותר ממיליון העתקים וזכתה לתואר "תקליט הזהב" בהולנד.

בשנת 1965 ביצעה להקת הנח"ל את השיר "למה סיפרנו לאיצ'ה" שמבוסס על מנגינת Mamma עם מילים של דידי מנוסי

## קישורים חיצוניים

* שיר בביצוע של קוני פרנסיס

## הערות שוליים

קטגוריה:שירי 1940
קטגוריה:שירים באנגלית
קטגוריה:שירים באיטלקית
קטגוריה:שירים מרובי שפות
קטגוריה:שירים על אמהות
קטגוריה:בלדות משנות ה-1960
13 ימים

**13 ימים** (באנגלית: **Thirteen Days**) הוא סרט מותחן ודרמה היסטורית שבוים על ידי רוג'ר דונלדסון ונכתב על ידי דייוויד סלף. בסרט מככבים קווין קוסטנר, סטפני רומנוף, ביל סמיתרוביץ', ברוס גרינווד, סטיבן קאלפ, דילן בייקר. הסרט מבוסס על ספר אודות משבר הטילים בקובה.

## עלילה
עלילת הסרט נפתחת בשנת 1962, בשיאה המלחמה הקרה, כאשר היועץ לביטחון לאומי, מקג'ורג' באנדי, ביקש מראש סגל הבית הלבן, קנת' "קני" אודונל (קוסטנר), פגישה דחופה עם נשיא ארצות הברית, ג'ון פיצג'רלד קנדי (גרינווד), ודיווח לו כי צילומי אוויר שפוענחו הראו שברית המועצות הציבה טילים בליסטיים אותם ניתן לחמש בראש נפץ גרעיני בקובה. הנשיא קנדי כינס בשל כך את הקבינט שכלל את יושב ראש המטות המשולבים, גנרל מקסוול טיילור (סמיתרוביץ'), התובע הכללי ואחיו הצעיר, רוברט קנדי (קאלפ), מזכיר ההגנה, רוברט מקנמארה (בייקר), שגריר ארצות הברית באומות המאוחדות, עדלי סטיבנסון, ובכירים נוספים. הסרט מתאר כיצד הנשיא קנדי ניהל את המשבר בהצלחה.

## קישורים חיצוניים

* .
* .

## הערות שוליים

קטגוריה:סרטי דרמה אמריקאיים
קטגוריה:סרטי המלחמה הקרה
קטגוריה:סרטי תעופה אמריקאיים
קטגוריה:סרטים אמריקאיים המבוססים על סיפור אמיתי
קטגוריה:סרטים באנגלית
קטגוריה:סרטים אמריקאיים משנת 2000
קטגוריה:סרטי 2000
קטגוריה:סרטי רוג'ר דונלדסון
ספריית הרנסנס היהודי

**ספריית הרנסנס היהודי** (בהונגרית: **Zsidó Renaissance Könyvtár)** היא סדרת הספרים שהוצאה על ידי "דפוס זוננפלד" באורדיאה.

## הוצאת הסדרות
**הסדרה הראשונה** - ללא שם העורך - החלה עוד לפני מלחמת העולם הראשונה, בשנת 1910, בה יצאו לאור "מלחינים יהודים ואגדות אוקראיניות" של מור גילאני, זולטאן לייטנר-לוקאץ' כתב על "סוציאליזם והתנועה הלאומית היהודית",  שאנדור ס. אולמן כתב על "צוואת סבא רבא שלי" קלמן פוירשטיין כתב על "יהדות העתיד" כיצירה מקורית, כמו גם כרך האוטומנציפציה של יהודה לייב פינסקר (בתרגום לאיוש זינגר) וכן כרך בשם נובלות יהודיות-רוסיות. ההמשך היה בשנת 1919 מאת מקס נורדאו "מהי ציונות?" באותה שנה הופיעו עוד ארבעה פרסומים בסדרה, כולל אחד מאת המשורר ההונגרי אנדרה אדי "על היהדות" מבחר מאמרים עם הקדמה מאת הסופר ההונגרי-יהודי דז'ה פהר ו"גסיסת הכפר" של הנריק גוטמן. החוברות האחרות הן של שלום אש (אל הנקמה, בתרגום זולטן לייטנר), מקס נורדאו, אוסיאס תון ואוריאל זנגוויל. 

**הסדרה השנייה,** בציון מקום ההוצאה כאורדיאה-סאטו מארה, הושקה בשנת 1923, בהוצאת דפוס Szabadsajtó Könyvnyomda Rt., עשר חוברות לרוב ללא תאריך, בעריכת זולטאן לייטנר. היצירה המקורית היחידה הייתה של ינה זילברמן "התרבות היהודית ותפיסת העולם המודרנית", חוברת הנושאת את המספר 10. שתי חוברות הכילו קטעים מהתלמוד. יוצרי ומתרגמי שאר החוברות היו: מקס ברוד, מרטין בובר, בן אלעזר, אחד העם.

## כרכי הסדרה
* 1. מור גילאני: מלחינים יהודים. 1918 
* 2. זולטאן לייטנר: סוציאליזם והתנועה הלאומית היהודית. 1918.   
* 3. שאנדור אולמן: צוואת של סבא רבא שלי. 1918  
* 4. יוז'ף מַנְדֶל: עקרונות המשפט הפרטי והפלילי היהודי. 1918 
* 5. קלמן פוירשטיין: יהדות העתיד. 1918 
* 6.י.ל.פרץ - ש"י עגנון: סיפורים קצרים רוסים-יהודים. 1918 
* 7. יהודה לייב פינסקר: אוטומומנציפציה. ייעוץ של יהודי רוסי לאחיו היהודים. עם הקדמה מאת אחד העם. תרגום: לאיוש זינגר. 1918 
* 8. מור גילאני: אגדות אוקראינה. עם הקדמתו של יוזף פטאי. 1918 
* 9. מקס נורדאו: מהי ציונות? תרגום: בלה גרינברגר. 1919.  
* 10. אנדרה אדי על יהדות. עם הקדמה של דז'ה פהר. 1919 
* 11. ישראל זנגוויל: אוריאל אקוסטה. ממקור אנגלי. 1919.  
* 12. הנריק גוטמן: גסיסת הכפר  
* 13. שלום אש: אל הנקמות. מתרגם: זולטאן לייטנר 
* 14. תון אוסיאס: חייו של בנימין זאב הרצל. ביוגרפיה של מייסד הציונות האלמותי. מתרגם: יוז'ף בלאו. 1919

## מאמרים קשורים

* רשימת סדרות ספרים שהוצאו בהונגריה

## לקריאה נוספת

* שאנדור קוזוצ'ה:ספרנות הונגרית *1911–1920 (I - II.)*, בודפשט, 1939–1942 https://www.arcanum.hu/hu/online-kiadvanyok/Petrik-magyar-konyveszet-17121920-2/19111920ii-2FB2A/zsido-renaissance-konyvtar-szerk-lukacs-zoltan-nagyvarad-19181919-sonnenfeld-ny-1-gilanyi-mor-zsido-zenekoltok-1918-31-l-2-lukacs-zoltan-34AD4/?list=eyJmaWx0ZXJzIjogeyJNVSI6IFsiTkZPX0tPTllfUGV0cmlrXzIiXX0sICJxdWVyeSI6ICJ6c2lkXHUwMGYzIGtcdTAwZjZueXZ0XHUwMGUxciJ9
* לקסיקון ספרות הונגרית ברומניה :ספרות, פובליציסטיקה, ספרות מדעית, תרבות. בוקרשט-קלוז' נאפוקה

קטגוריה:יהדות הונגריה
קטגוריה:ספרות יהודית
קטגוריה:טרנסילבניה
קטגוריה:סדרות ספרים
בושקו שוטאלו

**בושקו שוטאלו** (בקרואטית: **Boško Šutalo**; נולד ב-1 בינואר 2000) הוא כדורגלן קרואטי, המשחק בעמדת הבלם בקרקוביה קרקוב.

## קריירת מועדונים
בשנת 2015, שוטאלו הצטרף למועדון הכדורגל RNK ספליט לאחר ששיחק בקבוצתו הראשונה בקריירת הנוער, NK נרטבה.

כעבור שנתיים, הוא הצטרף למחלקת הנוער של אוסייק וב-20 באוקטובר 2018 הוא ערך את הופעת הבכורה שלו בליגה הקרואטית בניצחון 1–4 על רודס.

ב-30 בינואר 2020, שוטאלו חתם בשורות אטאלנטה האיטלקית בסכום של חמישה מיליון אירו. הוא רשם את הופעת הבכורה שלו במדי הקבוצה ב-2 ביולי בניצחון 0–2 על נאפולי, כאשר הוא נכנס כמחליף של רפאל טולוי בדקה ה-89. שלושה ימים בלבד לאחר מכן, הוא זכה לעלות בהרכב הפותח של הקבוצה בניצחון 0–1 על קליארי, כשבאותו המשחק הוא ירד אל ספסל המחליפים בדקה ה-83 ובמקומו עלה לשחק טולוי.

ב-21 באוגוסט 2025 הושאל לקרקוביה קרקוב.

## קישורים חיצוניים

## הערות שוליים

קטגוריה:כדורגלנים קרואטים
קטגוריה:בלמי כדורגל קרואטים
קטגוריה:כדורגלני אוסייק
קטגוריה:כדורגלני אטאלנטה
קטגוריה:כדורגלני הלאס ורונה
קטגוריה:כדורגלני דינמו זאגרב
קטגוריה:כדורגלני סטנדרד לייז'
קטגוריה:ספורטאים קרואטים באיטליה
קטגוריה:ספורטאים זרים בבלגיה
קטגוריה:קרואטים שנולדו ב-2000
קטגוריה:כדורגלני קרקוביה קרקוב
רוג'ר איבנז

**רוג'ר איבנז דה סילבה** (בפורטוגזית: **Roger Ibañez da Silva**; נולד ב-23 בנובמבר 1998) הוא כדורגלן ברזילאי המשחק בעמדת הבלם באל-אהלי מליגת העל הסעודית. בנוסף לכך, איבנז מחזיק באזרחות אורוגוואית.

## קריירת מועדונים
### ברזיל

רוג'ר נולד בקנלה, ריו גראנדה דו סול לאמא אורוגוואית והחל את הקריירה שלו בכדורגל בשנת 2016 בגיל 18 במחלקת הנוער של גרמיו אתלטיקו אוסוריינסה. את צעדיו הראשונים בענף עשה בעמדת הקשר, כשמאוחר יותר באותה השנה הוא הצטרף למחלקת הנוער של PRS.

ב-5 בדצמבר 2016, איבנז הושאל לסרז'יפה עד לתום העונה. לעומת זאת, ב-4 במרץ 2017 הוא נקרא בחזרה ל-PRS ואף זכה לקבל דקות באליפות גאושו של הסרייה ב'.

באמצע שנת 2017, איבנז הצטרף לסגל הקבוצה הצעירה של פלומיננסה. הוא קודם לסגל הקבוצה הבוגרת שנה לאחר מכן ורשם את הופעת הבכורה שלו במדיה ב-20 בינואר 2018 בתיקו המאופס בבית מול בוטפוגו במסגרת אליפות ריו דה ז'ניירו. ב-28 בפברואר 2018, איבנז חתם על חוזה לחמש עונות בקבוצה וערך את הופעת הבכורה שלו בליגה הברזילאית בהפסד החוץ 2–1 לקורינתיאנס. בעונה הבודדת שלו בקבוצה הוא רשם 14 הופעות.

### אטאלנטה

ב-29 בינואר 2019, איבנז נרכש על ידי אטאלנטה האיטלקית. אף על פי שהיה חלק מהסגל של הקבוצה כבר בחודש פברואר, הוא קיבל את ההזדמנות הראשונה שלו בקבוצה רק ב-11 במאי, כשעלה כמחליף בדקות האחרונות של הניצחון 1–2 על גנואה.

ב-11 בדצמבר, איבנז רשם את הופעת הבכורה שלו בליגת האלופות מול שחטאר דונצק האוקראינית, כאשר הוא עלה כמחליף של לואיס מוריאל ל-19 הדקות האחרונות של המשחק.

#### השאלה לרומא

ב-27 בינואר 2020, איבנז הצטרף לרומא בהשאלה לשנה וחצי, כשלאחר מכן תחול על המועדון חובת רכישה להשלמת החוזה של ארבע וחצי שנים בשווי של שמונה מיליון אירו.

### רומא

ב-4 במרץ 2021, איבנז חתם על חוזה במועדון עד 30 ביוני 2025. ב-26 בספטמבר כבש שער בכורה בהפסד 2–3 ללאציו.

### אל-אהלי
ב-9 באוגוסט 2023 עבר איבנז לאל-אהלי מרומא בתמורה ל-28.5 מיליון יורו, לא כולל בונוסים.

## קריירה בינלאומית

ב-9 בספטמבר 2022, איבנז זומן לראשונה לנבחרת ברזיל לצמד משחקי הידידות שלה נגד נבחרת גאנה ונבחרת תוניסיה במסגרת מוקדמות יורו 2020. הוא ערך את הופעת הבכורה שלו במדי "הסלסאו" במשחק הידידות מול תוניסיה, שהתקיים ב-27 בספטמבר, כאשר נכנס כמחליפו של מרקיניוס בדקה ה-78.

## תארים
### קבוצתיים
;רומא
* קונפרנס ליג (1): 2021/22

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:כדורגלני פלומיננסה
קטגוריה:כדורגלני אטאלנטה
קטגוריה:כדורגלני רומא
קטגוריה:כדורגלני אל-אהלי ג'דה
קטגוריה:ספורטאים ברזילאים באיטליה
קטגוריה:ספורטאים ברזילאים בערב הסעודית
קטגוריה:ברזילאים שנולדו ב-1998
Long Way Up

**Long Way Up** היא סדרת טלוויזיה תיעודית המתעדת מסע אופנועים שנערך בשנת 2019 על ידי יואן מקגרגור וצ'רלי בורמן, מפטגוניה בארגנטינה דרך דרום אמריקה והרי האנדים לצפון אמריקה ועד קליפורניה שבארצות הברית. זו סדרת המשך לסדרה התיעודית "Long Way Down" משנת 2007, כשהזוג רכב דרומה מג'ון או גרוטס בסקוטלנד דרך שמונה עשרה מדינות באירופה ואפריקה עד לקייפטאון שבדרום אפריקה.

ב-3 באוגוסט 2020 הוכרז שהסדרה תעלה בבכורה ב-18 בספטמבר 2020 בשרתי .

## סקירה כללית
המסע התחיל בספטמבר 2019 והסתיים ב-14 בדצמבר אותה שנה. הם לוו על ידי אותם חברי צוות מפתח שצילם את התוכניות "Long Way Round" ו-"Long Way Down", כולל במאי הצילום ג'ימי סימאק וקלודיו פון פלנטה, והמפיקים רוס מלקין ודייוויד אלכסניאן. הם רכבו על אופנועים חשמליים של הארלי דוידסון לייב-וייר המיוצרים על ידי הארלי דוידסון שהוסבו לאופני הרפתקאות. בפברואר 2020 יואן מקגרגור אישר בתוכנית "הלילה עם ג'ימי פאלון" שצוות התמיכה שלו הכיל שתי משאיות גיבוי מדגם ריביאן R1T.

## קישורים חיצוניים
* 

## הערות שוליים

קטגוריה:תוכניות טלוויזיה שמתרחשות בארצות הברית
קטגוריה:תוכניות טיולים
קטגוריה:סדרות טלוויזיה תיעודיות
קטגוריה:סדרות טלוויזיה בריטיות שעלו לשידור בשנות ה-2020
קטגוריה:אפל TV פלוס: תוכניות וסדרות
יחסי עיראק–צ'ילה

**יחסי עיראק–צ'ילה** הם היחסים הבינלאומיים בין הרפובליקה של צ'ילה לבין הרפובליקה של עיראק.
## היסטוריה
צ'ילה התנגדה לפלישה לעיראק בשנת 2003.

## נציגויות דיפלומטיות
דגל צ'ילה מיוצגת בעיראק באמצעות שגרירותה בביירות, לבנון.
* עיראק מחזיקה בצ'ילה שגרירות בסנטיאגו דה צ'ילה.

## הערות שוליים

קטגוריה:ערכים ללא קטגוריות פיזיות - יחסי חוץ
גרמניה באירוויזיון 1962

**גרמניה באירוויזיון 1962** השתתפה עם השיר "Zwei kleine Italiener" בביצוע של קוני פרובוס.

## לפני האירוויזיון
### Deutschen Schlager-Festspiele 1962
עבור בחירת הנציג הגרמני לאירוויזיון באותה שנה נערכו ארבעה חצאי גמר שכל אחד מהם נערך בעיר אחרת, מכל חצי גמר עלו שלושת השירים שהיו במקומות הראשונים אל הגמר.

הגמר נערך בעיירת הספא באדן-באדן, המנחה היה קלאוס היינשטיין, השיר הזוכה נבחר על ידי שישה צוותי שיפוט מקומיים ברחבי גרמניה ועל ידי צוות שיפוט נוסף שנכח באולם התיאטרון בו התקיימה התחרות.

## באירוויזיון
### נקודות שהוענקו לגרמניה

## קישורים חיצוניים

*הגמר הלאומי הגרמני-1962

קטגוריה:גרמניה באירוויזיון
קטגוריה:מדינות באירוויזיון 1962
קטגוריה:1962 בגרמניה
גרמניה באירוויזיון 1992

**גרמניה באירוויזיון 1992** השתתפה עם השיר "Träume sind für alle da" בביצוע של להקת ווינד.

## לפני האירוויזיון
### Ein Lied für Malmö
התחרות לבחירת נציג גרמניה לאירוויזיון 1992 במאלמה אורגנה על ידי גוף השידור "Mitteldeutscher Rundfunk" המהווה חלק מ-ARD.

התחרות נערכה במגדבורג והונחתה על ידי כרמן נבל. הזוכה נבחר על ידי חבר שופטים מקומי שישב ב-11 נקודות של סניפים מקומיים של ARD ברחבי גרמניה, כל אזור שיפוט הכיל בתוכו עשרה צופי טלוויזיה שניקדו כל שיר בין 1–3 נקודות, השיר שקיבל את מרב הנקודות קיבל נקודה מטעם האזור.

## באירוויזיון
### נקודות שהוענקו לגרמניה

## קישורים חיצוניים
*הלאומי הגרמני-1992

קטגוריה:גרמניה באירוויזיון
קטגוריה:מדינות באירוויזיון 1992
גרמניה באירוויזיון 2013

**גרמניה באירוויזיון 2013** השתתפה עם השיר "Glorious" בביצוע של להקת קסקדה.

בגרמניה נשמעו טענות על כך שמיקומה בתחרות הושפע ממדיניותה של אנגלה מרקל במשבר החובות של גוש האירו.

## לפני האירוויזיון
### Unser Song für Malmö
התחרות הלאומית לבחירת נציגות גרניה באירוויזיון נערכה בהנובר והונחתה על ידי אנקה אנגלקה.

12 מתמודדים השתתפו בתחרות נוספים, מתכונת ההצבעה הייתה במשקל שליש לציבור הצופים, שליש לציבור מאזיני הרדיו ושליש לצוות שיפוט.

## באירוויזיון
### נקודות שהוענקו לגרמניה

## קישורים חיצוניים

*קסקדה לייצוג גרמניה באירוויזיון

## הערות שוליים

קטגוריה:גרמניה באירוויזיון
קטגוריה:מדינות באירוויזיון 2013
קטגוריה:2013 בגרמניה
יחסי סלובקיה–צ'ילה

[ממוזער|נשיאת צ'ילה [מישל בצ'לט נפגשת עם נשיא סלובקיה אנדריי קיסקה, 2016]]
**יחסי סלובקיה–צ'ילה** הם היחסים הבינלאומיים בין הרפובליקה של צ'ילה לבין הרפובליקה הסלובקית.

## היסטוריה
יחסים דיפלומטיים בין צ'ילה וסלובקיה כוננו ב-1 בינואר 1993 וצ'ילה הכירה באותו יום בעצמאות סלובקיה.

## נציגויות דיפלומטיות
* צ'ילה מיוצגת בסלובקיה באמצעות שגרירותה בווינה, אוסטריה, ובנוסף היא מחזיקה קונסוליית כבוד בברטיסלבה.
* סלובקיה מיוצגת בצ'ילה באמצעות שגרירותה בבואנוס איירס, ארגנטינה, ובנוסף היא מחזיקה קונסוליית כבוד בסנטיאגו דה צ'ילה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פטריסיה ברזיק

**פטריסיה ברזיק** (בצרפתית: **Patricia Barzyk**; נולדה ב-28 באוקטובר 1963) היא דוגמנית ושחקנית צרפתייה.

## ביוגרפיה
ברזיק נולדה בחבל בורגון-פראנש-קונטה שבצרפת.

בהיותה בת שש עשרה נבחרה למלכת יופי מקומית של אזורה, בעקבות כך היא נשלחה להתחרות בתחרות מיס צרפת שנערכה בפריז, בתחרות הארצית היא הייתה סגנית ראשונה, מספר ימים לאחר התחרות הזוכה ויתרה על התואר והיא הוכתרה כמיס צרפת.

היא הייתה למיס צרפת הצעירה בהיסטוריה, עקב גילה היא לא יכלה להשתתף במיס תבל.

היא הייתה לנציגת צרפת במיס עולם 1980 ושם הייתה הסגנית השנייה.

לאחר מכן החלה בקריירת דוגמנות והופיעה על מספר שערי מגזינים ופרסומות לטלוויזיה.

ב-1985 שיחקה באחד התפקידים הראשיים בסרט "The Satin Slipper" המתבסס על מחזה מאת פול קלודל.

ב-1985 גילמה זמרת אופרה בסרט "La Machine à découdre".

ב-1991 שיחקה תפקיד קטן בסרט "Money" שיצא בהפקה משותפת צרפתית-קנדית ושיחק בו אריק סטולץ.

ב-2017 שיחקה בסרט "Madame Hyde" עם איזבל הופר.

בנוסף לקולנוע היא הופיעה במספר סדרות טלוויזיה.

היא הייתה בזוגיות עם הבמאי ז'אן פייר מוקי ועם השחקן האנגלי ג'יימס אוברי, בתה שרה גם היא שחקנית והתמודדה בתחרות מיס צרפת 2009.

## קישורים חיצוניים

## הערות שוליים

קטגוריה:זוכות מיס צרפת
קטגוריה:משתתפות בתחרות מיס עולם 1980
קטגוריה:שחקניות קולנוע וטלוויזיה צרפתיות
קטגוריה:צרפתיות שנולדו ב-1963
מיס צרפת 2004

[250px|ממוזער|שמאל|[לטיציה בלגר, מיס צרפת 2004]]
**מיס צרפת 2004** היא תחרות מיס צרפת ה-74 במספר.

התחרות נערכה ב-13 בדצמבר 2003 בנורמנדי ושודרה בערוץ TF1.

46 מתמודדות לקחו חלק בתחרות.

בנוסף לחבר השופטים גם לצופים בבית היה השפעה על הבחירות בתחרות על ידי הצבעה ב-SMS.

בתחרות זכתה לטיציה בלגר, דיילת מאלזס, זוהי הפעם החמישית שמיס אלזס לוקחת את התואר של מיס צרפת, שהקודמת הייתה ב-1987.

## תוצאות
### מיקום

## השופטים
*אלודי גוסיה
*גארו
*לארה פביאן
*פטרישיה קאס

## קישורים חיצוניים
*מיס אלזס נבחרה למיס צרפת 2004

קטגוריה:מיס צרפת
קטגוריה:2004 בצרפת
קטגוריה:נורמנדי תחתית
קטגוריה:2003 בצרפת
קוסטאס אדטוקומבו

**קונסטאנטינוס "קוסטאס" אנדובויסי אדטוקומבו** (ביוונית: **Κώστας Εντουμπουίσι Αντετοκούνμπο**; נולד ב-20 בנובמבר 1997) הוא כדורסלן יווני המשחק בעמדת הפאוור פורוורד באולימפיאקוס מליגת העל היוונית והיורוליג וובנבחרת יוון.

## נעורים וקריירת מכללות
אדטוקומבו נולד באתונה שביוון להורים ממוצא ניגרי. אביו צ'ארלס היה בעברו כדורגלן, ואמו ורוניקה הייתה קופצת לגובה. לאחר שאחיו יאניס נבחר על ידי מילווקי באקס בדראפט ה-NBA 2013, עבר קוסטאס עם הוריו ואחיו הצעיר אלכס להתגורר במילווקי. בעונת 2015/2016 הוביל את קבוצת הכדורסל של "תיכון דומיניקן" (Dominican High School) לזכייה באליפות ליגת התיכונים של ויסקונסין, עם ממוצעים של 12.9 נקודות, 7.1 ריבאונדים ו-2.4 חסימות למשחק.

בשנת 2016 החל ללמוד באוניברסיטת דייטון אשר בדייטון, אוהיו, ושנה לאחר מכן הצטרף לקבוצת הכדורסל שלה – "דייטון פליירס". בעונתו היחידה עם הפליירס, 2017/2018, שימש כשחקן ספסל, ורשם ממוצעים צנועים של 5.2 נקודות ו-2.9 ריבאונדים למשחק. במרץ 2018 הודיע על עזיבתו את האוניברסיטה, לאחר שנתיים בלבד, לטובת התמודדות לבחירה בדראפט ה-NBA.

## קריירה מקצועית
### דאלאס מאבריקס (וטקסס לג'נדס)
בדראפט ה-NBA 2018 נבחר אדטוקומבו בבחירה ה-60 והאחרונה, על ידי פילדלפיה 76', ומיד הועבר בטרייד לדאלאס מאבריקס. לקראת תחילת העונה חתם בקבוצה על חוזה כפול, במסגרתו שיחק לסירוגין עבור המאבריקס ב-NBA, ועבור קבוצת הבת שלה מליגת הפיתוח – טקסס לג'נדס. לאורך עונת הרוקי שלו הציג יכולת טובה בליגת הפיתוח עם ממוצעים של 10.6 נקודות ו-6.1 ריבאונדים למשחק, אולם שותף בשני משחקים בלבד ב-NBA.

### לוס אנג'לס לייקרס (וסאות' ביי לייקרס)
ביולי 2019 שוחרר מהמאבריקס, וחתם על חוזה כפול בלוס אנג'לס לייקרס ובקבוצת הבת שלה סאות' ביי לייקרס. גם בעונתו השנייה ב-NBA מיעט לקבל דקות משחק, ושותף בחמישה משחקים בלבד. בסיום אותה עונה זכה עם הלייקרס באליפות ה-NBA, לאחר שגברו על מיאמי היט בסדרת הגמר; אדטוקומבו עצמו לא שותף באף אחד ממשחקי הקבוצה בפלייאוף.

### אסוול ליון-וילרבאן
ביולי 2021 עזב את ה-NBA, וחתם על חוזה בקבוצת אסוול ליון-וילרבאן מהליגה הצרפתית והיורוליג.

## תארים

* יורוליג: 2023/2024

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:כדורסלנים יוונים
קטגוריה:כדורסלני אוניברסיטת דייטון
קטגוריה:בחירות דראפט של פילדלפיה 76'
קטגוריה:כדורסלני דאלאס מאבריקס
קטגוריה:כדורסלני טקסס לג'נדס
קטגוריה:כדורסלני לוס אנג'לס לייקרס
קטגוריה:כדורסלני סאות' ביי לייקרס
קטגוריה:כדורסלני אסוול ליון-וילרבאן
קטגוריה:כדורסלני וינדי סיטי בולס
קטגוריה:כדורסלני פנרבחצ'ה
קטגוריה:כדורסלני פנאתינאיקוס
קטגוריה:כדורסלני מורסיה
קטגוריה:כדורסלני אולימפיאקוס
קטגוריה:כדורסלני נבחרת יוון
קטגוריה:יוונים שנולדו ב-1997
יחסי אסטוניה–צ'ילה

[250px|ממוזער|שר החוץ האסטוני [מרגוס צהקנה (מימין) נפגש בעת ביקורו בצ'ילה על מקבילו הצ'יליאני אלברטו ואן קלברן, 2024]]
**יחסי אסטוניה–צ'ילה** הם יחסי החוץ בין צ'ילה לאסטוניה. צ'ילה הכירה מחדש באסטוניה ב-28 באוגוסט 1991 ויחסים דיפלומטיים בין שתי המדינות כוננו ב-27 בספטמבר 1991.

## אמנות
* הסכם על נסיעות ללא ויזה בין אסטוניה וצ'ילה נכנס לתוקף ב-2 בדצמבר 2000.
* שתי המדינות מקיימות בתוקף גם מזכר על שיתוף פעולה בין משרדי חוץ.

## יחסי סחר
צ'ילה היא בין השותפות החשובות בסחר החוץ של אסטוניה באמריקה הדרומית. בשנת 2007 הוערך המסחר בין אסטוניה לצ'ילה ב-6.3 מיליון אירו. הייצוא האסטוני כלל בעיקר מכונות, ציוד מכני ודלקים מינרליים; הייצוא של צ'ילה כלל בעיקר יין, דגים, סרטנים ופירות. בשנת 2004, 83% מייצוא צ'ילה לאסטוניה, שהסתכם אז ב-2.4 מיליון אירו, היה מורכב מיין. בשנת 2008 יינות צ'ילה החזיקו את הנתח הגבוה ביותר בשוק היין המיובא של אסטוניה, ואחריהם יינות ספרדיים. בגלל האקלים שלה שאינו מתאים לייצור ענבים בקנה מידה גדול, מרבית היין שנמכר באסטוניה מיובא.

## תרבות
בשנת 2006, אסטוניה וצ'ילה הוציאו את סדרת הבולים המשותפת בנושא אנטארקטיקה, שתוכננה על ידי Ülle Marks ו-Jüri Kass, הנושאת תמונות של פינגווין קיסרי ושל לווייתן מינקי. יצירותיהם של הסופרים הצ'יליאנים איזבל אלנדה, פבלו נרודה וחוסה דונוסו תורגמו לאסטונית.

## נציגויות דיפלומטיות
* צ'ילה מיוצגת באסטוניה באמצעות שגרירותה בהלסינקי, פינלנד, ובנוסף מחזיקה קונסוליית כבוד בטאלין וטרטו.
* אסטוניה מחזיקה בצ'ילה קונסוליית כבוד בסנטיאגו דה צ'ילה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ